CELEX: 32010R1143
Language: lt
Date: 2010-12-07 00:00:00
Title: 2010 m. gruodžio 7 d. Komisijos reglamentas (ES) Nr. 1143/2010, kuriuo dėl pereinamojo laikotarpio nuostatų dėl tam tikrų dekoratyvinių vandens gyvūnų, skirtų uždaroms dekoratyvinių vandens gyvūnų laikymo vietoms, taikymo laikotarpio iš dalies keičiamas Reglamentas (EB) Nr. 1251/2008  Tekstas svarbus EEE

8.12.2010   
            
            
               LT
            
            
               Europos Sąjungos oficialusis leidinys
            
            
               L 322/22
            
         KOMISIJOS REGLAMENTAS (ES) Nr. 1143/2010
   2010 m. gruodžio 7 d.
   kuriuo dėl pereinamojo laikotarpio nuostatų dėl tam tikrų dekoratyvinių vandens gyvūnų, skirtų uždaroms dekoratyvinių vandens gyvūnų laikymo vietoms, taikymo laikotarpio iš dalies keičiamas Reglamentas (EB) Nr. 1251/2008
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. spalio 24 d. Tarybos direktyvą 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams, ir dėl tam tikrų vandens gyvūnų ligų prevencijos ir kontrolės (1), ypač į jos 17 straipsnio 2 dalį, 22 ir 25 straipsnius bei 61 straipsnio 3 dalį,
   kadangi:
   
               (1)
            
            
               2008 m. gruodžio 12 d. Komisijos reglamente (EB) Nr. 1251/2008, kuriuo įgyvendinamos Tarybos direktyvos 2006/88/EB nuostatos dėl akvakultūros gyvūnų ir jų produktų pateikimo rinkai ir importo į Bendriją reikalavimų bei dėl tokiais atvejais taikomų sertifikavimo reikalavimų ir kuriuo patvirtinamas gyvūnų platintojų rūšių sąrašas (2), nustatyti gyvūnų sveikatos reikalavimai ir sertifikavimo reikalavimai, taikomi į Sąjungą importuojamiems dekoratyviniams gyvūnams, skirtiems uždaroms dekoratyvinių vandens gyvūnų laikymo vietoms.
            
         
               (2)
            
            
               Reglamento (EB) Nr. 1251/2008 11 straipsnyje nustatyta, kad dekoratyvinės žuvys, priklausančioms rūšims, kurios imlios vienai arba daugiau Direktyvos 2006/88/EB IV priedo II dalyje išvardytų ligų, ir skirtos uždaroms dekoratyvinių vandens gyvūnų laikymo vietoms, importuojamos į Sąjungą tik iš III priede išvardytų trečiųjų šalių, teritorijų, zonų ar teritorinių vienetų. Epizootinis opinis sindromas (EOS) nurodytas Direktyvos 2006/88/EB IV priedo II dalyje kaip tam tikrų ligoms imlių rūšių žuvų egzotinė liga.
            
         
               (3)
            
            
               Reglamento (EB) Nr. 1251/2008 20 straipsnio 5 dalyje nustatyta, kad pereinamuoju laikotarpiu iki 2010 m. gruodžio 31 d. valstybės narės gali leisti importuoti dekoratyvinius vandens gyvūnus, priklausančius rūšims, kurios imlios epizootiniam opiniam sindromui (EOS), ir skirtus tik Pasaulinės gyvūnų sveikatos organizacijos (OIE) narėmis esančių trečiųjų šalių ar teritorijų uždaroms dekoratyvinių vandens gyvūnų laikymo vietoms.
            
         
               (4)
            
            
               Reglamento (EB) Nr. 1251/2008 IV priedo B dalyje pateikto gyvūnų sveikatos sertifikato, taikomo dekoratyviniams vandens gyvūnams, skirtiems uždaroms dekoratyvinių vandens gyvūnų laikymo vietoms, pavyzdžio II.2 dalyje nustatyti tam tikri su EOS susiję importo reikalavimai. To reglamento 20 straipsnio 5 dalies antroje pastraipoje nustatyta, kad šie reikalavimai netaikomi pirmiau minėtu pereinamuoju laikotarpiu.
            
         
               (5)
            
            
               Šiuo metu būtina atlikti papildomus tyrimus siekiant tiksliau įvertinti riziką, susijusią su tokių dekoratyvinių vandens gyvūnų importu į Sąjungą. Kad nebūtų sutrikdyta prekyba šiais gyvūnais, šiuo metu Reglamento (EB) Nr. 1251/2008 20 straipsnio 5 dalyje nustatytų pereinamojo laikotarpio priemonių taikymą tikslinga pratęsti iki 2012 m. gruodžio 31 d.
            
         
               (6)
            
            
               Be to, jau nebetaikomos tam tikros kitos pereinamojo laikotarpio nuostatos, nustatytos to reglamento 20 straipsnyje. Kad Sąjungos teisės aktai būtų glausti ir aiškūs, šios nuostatos turėtų būti išbrauktos.
            
         
               (7)
            
            
               Todėl Reglamentas (EB) Nr. 1251/2008 turėtų būti atitinkamai iš dalies pakeistas.
            
         
               (8)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1251/2008 20 straipsnis pakeičiamas taip:
   
      „20 straipsnis
      Pereinamuoju laikotarpiu iki 2012 m. gruodžio 31 d. valstybės narės gali leisti importuoti dekoratyvinius vandens gyvūnus, priklausančius rūšims, kurios imlios epizootiniam opiniam sindromui (EOS), skirtus tik Pasaulio gyvūnų sveikatos organizacijos (OIE) narėmis esančių trečiųjų šalių ar teritorijų uždaroms dekoratyvinių vandens gyvūnų laikymo vietoms.
      Šiuo pereinamuoju laikotarpiu IV priedo B dalyje nustatyto gyvūnų sveikatos sertifikato pavyzdžio II.2 dalyje pateikti reikalavimai dėl EOS netaikomi dekoratyviniams vandens gyvūnams, skirtiems tik uždaroms dekoratyvinių vandens gyvūnų laikymo vietoms.“
   
   2 straipsnis
   IV priedo B dalyje nustatyto gyvūnų sveikatos sertifikato pavyzdžio II.2 dalies 3 paaiškinime data „2011 m. sausio 1 d.“ pakeičiama į „2013 m. sausio 1 d.“
   Pereinamuoju laikotarpiu iki 2012 m. gruodžio 31 d. dekoratyvinių vandens gyvūnų siuntas, prie kurių pridėti gyvūnų sveikatos sertifikatai, išduoti pagal Reglamento (EB) Nr. 1251/2008 IV priedo B dalį prieš nustatant pakeitimus šiuo reglamentu, ir toliau galima importuoti į Sąjungą arba vežti per ją tranzitu.
   3 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2011 m. sausio 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. gruodžio 7 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 328, 2006 11 24, p. 14.
   
      (2)  OL L 337, 2008 12 16, p. 41.